25.8.2022 г.
BG
Официален вестник на Европейския съюз
C 321/7
Предварително уведомление за концентрация (Дело M.10850 – ASMENT DE TEMARA / VEOM / JV) Дело кандидат за опростена процедура (текст от значение за ЕИП)
(2022/C 321/05)
1.
На 16 август 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Asment de Temara („AdT“, Мароко), под контрола на Votorantim S.A. („Votorantim“, Бразилия), — Veolia Services à l’Environnement Maroc („VEOM“, Мароко), под контрола на Veolia Environnement S.A. („Veolia“, Франция), — новосъздадено съвместно предприятие за целите на концентрацията („съвместното предприятие“, Мароко), AdT и VEOM ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над съвместното предприятие.
Концентрацията се извършва посредством покупка на дялове/акции в новосъздадено дружество, представляващо съвместно предприятие 2.
Търговски дейности на въпросните предприятия:
— ADT развива дейност в производството на цимент, бетон и инертни материали в Мароко, — VEOM е холдингово дружество, което обединява мароканските дружества от Veolia Group — дружество, което от своя страна извършва дейност, като предлага услуги в областта на енергетиката, водоснабдяването (водочерпене, разпределение, третиране на питейна вода, събиране и пречистване на отпадъчни води и др.) и отпадъците (събиране и третиране на обикновени, опасни и регулирани отпадъци), — съвместното предприятие ще разработи и управлява платформа за предварително третиране на неопасни и опасни отпадъци в Мароко. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10850 – ASMENT DE TEMARA / VEOM / JV Забележки могат да се изпращат до Комисията по електронна поща, по факс или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 (1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.